Phryg. — Hierapolis (Pamukkale) — perh. 166-215 AD — ASAA 1963/64.360,IIa — EA 27.1996.11,4
Region: Asia Minor — Ionia

--- χθων ιερη κοτεους ον εμοι κατεπεφνον οιστοι. ου μουνοι λοιμοιο δυσαλθεος ουλομενησιν κηραινεσθε δυηπαθιαις πολλαι δε ποληες αχνυνται λαοι τε θεων οδυσημοσυνησιν. ων απαλευασθαι κελομαι χολον αλγινοεντα λοιβαις ειλαπιναις τε τεληεσσαις θ εκατομβαις. πρωτα μεν ουν γαιη παμμητορι βουν αγελαιην. ες μεγαρον τετραγυιον αμ ευοδμοις θυεεσσιν ρεξαντες πυρι δαισατ επην δε μιν εξανυση φλοξ λοιβησιν τε μελικρητοις χθονι τ αμφιχεασθε πασσυδιη μετεπειτα τ αδαιετον αιθερ[ι -]ον ρεξατ επουρανιοις τε θεοις τεθυωμενα παντα. δηοι δ ως εθος υμμιν ενερτεριοις τε θεοισιν ιερα ποιησασθε μετ ευαγεεσσι θυηλαις ηρωσιν τε χοας χθονιοις κατα τεθμα χεασθε καρειου τε μεδεσθε διαμπερες απολλωνος εκ γαρ εμευ γενος εστε πολισσουχοιο τε μοψου. πασαις δ αμφι πυλαις κλαριου τεμενιξατε φοιβου τοξοις ιρον αγαλμα κεκασμενον ωλεσινουσοις οιον οιστευοντος αναρδεα τηλοσε λοιμον. αυταρ επην μειλιξαμενων απο κηρες ικωνται παιδας παρθενικησιν ομου κολοφωνα νεεσθαι μολπους συν λοιβησιν εφιεμαι ηδ εκατομβαις προφρονεως επει η μαλα πολλακις υμμε σαωσας ουτινος εκ δημοιο λαχον μενοεικεος αισαν χρη δ ευ ρεξαντων μηδ ανδρων λησμονας ειναι. ην ερδηθ ος εοικε θεουδεσιν ανδρασι τευχειν ουποτ οιζυρησιν εν αμπλακιησιν [εσεσθε] αλλ αφνειοτεροι και σωοτεροι νο---θ[-] κυ----οππο--ου---σ-[---] ---.